wickkiey/tamil-wikipedia-chunked huggingface dataset:
# இரட்டிப்பாக முக்கோண எண்

## தொடர்வரிசையும் வாய்பாடும்

- இரட்டிப்பாக முக்கோண எண்களின் தொடர்வரிசை:  
:0, 1, 6, 21, 55, 120, 231, 406, 666, 1035, 1540, 2211, ...  
- <math>n</math> ஆவது இரட்டிப்பாக முக்கோண எண்ணின் வாய்பாடு:  
<math display=block>T_{T_n} = \frac{n(n+1)(n^2+n+2)}{8}.</math>  
- பிளாய்டின் முக்கோணத்தின் வரிசையிலுள்ள உறுப்புகளின் கூட்டுத்தொகைகளின் கூட்டுத்தொகைகள் இரட்டிப்பாக முக்கோண எண்களாக இருக்கும். அதாவது பிளாய்டின் முக்கோணத்தில், <math>n</math>th வரையிலான ஒவ்வொரு வரிசையிலும் அந்தந்த வரிசை உறுப்புகளின் கூட்டுத்தொகைகளின் கூட்டுதொகையானது <math>n</math> ஆவது இரட்டிப்பாக முக்கோண எண்ணாகும்.  
:<math> 666 = T_{36} = T_{T_8}</math>
# முப்பியூட்டைல்வெள்ளீயம் குளோரைடு

**முப்பியூட்டைல்வெள்ளீயம் குளோரைடு** (*Tributyltin chloride*) என்பது (C<sub>4</sub>H<sub>9</sub>)<sub>3</sub>SnCl என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிமவெள்ளீயம் சேர்மமான முப்பியூட்டைல்வெள்ளீயம் குளோரைடு நிறமற்ற நீர்மமாகும். கரிம கரைப்பான்களில் இது கரையும்.
# முப்பியூட்டைல்வெள்ளீயம் குளோரைடு

## தயாரிப்பு

வெள்ளீயம்(IV) குளோரைடுடன் டெட்ராபியூட்டைல்வெள்ளீயத்தைச் சேர்த்து வினைபுரியச் செய்தால் மறு பங்கீட்டு வினை நிகழ்ந்து முப்பியூட்டைல்வெள்ளீயம் குளோரைடு உருவாகிறது.
:3 (C<sub>4</sub>H<sub>9</sub>)<sub>4</sub>Sn + SnCl<sub>4</sub> → 4 (C<sub>4</sub>H<sub>9</sub>)<sub>3</sub>SnCl
# முப்பியூட்டைல்வெள்ளீயம் குளோரைடு

## வினைகள்

முப்பியூட்டைல்வெள்ளீயம் குளோரைடு நீராற்பகுப்பு வினைக்கு உட்பட்டு (C<sub>4</sub>H<sub>9</sub>)<sub>3</sub>Sn]<sub>2</sub>O என்ற ஆக்சைடாக மாறுகிறது.
# முப்பியூட்டைல்வெள்ளீயம் குளோரைடு

## பயன்

முப்பியூட்டைல்வெள்ளீயம் ஐதரைடு போன்ற பிற கரிமவெள்ளீய சேர்மங்களையும் வினையாக்கிகளையும் தயாரிக்க உதவும் முன்னோடிச் சேர்மமாகப் பயன்படுகிறது.
# 2024 அரியானா சட்டப் பேரவைத் தேர்தல்

**2024 அரியானா சட்டப் பேரவைத் தேர்தல்** என்பது 1 அக்டோபர் 2024 அன்று அரியானா மாநிலத்தின் சட்டப்பேரவையின் 90 சட்டமன்ற உறுப்பினர்களை தேர்ந்தெடுக்க திட்டமிடப்பட்டுள்ள தேர்தல் ஆகும்.தேர்தலில் பாரதிய ஜனதா கட்சி பெரும்பான்மைக்கு மேல் 48 தொகுதிகளில் வென்றுள்ளதால், மூன்றாவது முறையாக அரியானா மாநிலத்தில் ஆட்சியை தக்க வைத்துள்ளது.
# 2024 அரியானா சட்டப் பேரவைத் தேர்தல்

## பின்னணி

அரியானா சட்டப் பேரவையின் பதவிக்காலம் 3 நவம்பர் 2024 அன்று முடிவடைய உள்ளது. இதற்கு முந்தைய சட்டப்பேரவைத் தேர்தல் அக்டோபர் 2019-இல் நடைபெற்றது. தேர்தலுக்குப் பிறகு, பாரதிய ஜனதா கட்சி மற்றும் ஜனநாயக ஜனதா கட்சி கூட்டணி அமைத்து மாநில அரசை அமைத்து, மனோகர் லால் கட்டார் முதலமைச்சரானார்.
# 2024 அரியானா சட்டப் பேரவைத் தேர்தல்

## அட்டவணை

| அறிவிப்பு தேதி | 5 செப்டம்பர் 2024 |  |
| --- | --- | --- |
| வேட்புமனு தாக்கல் செய்வதற்கான கடைசி தேதி | 12 செப்டம்பர் 2024 |  |
| வேட்புமனு பரிசீலனை | 13 செப்டம்பர் 2024 |  |
| வேட்பு மனு திரும்பப் பெறும் இறுதி தேதி | 16 செப்டம்பர் 2024 |  |
| வாக்குப்பதிவு தேதி | 1 அக்டோபர் 2024 |  |
| வாக்கு எண்ணிக்கை தேதி | 4 அக்டோபர் 2024 | } |
# 2024 அரியானா சட்டப் பேரவைத் தேர்தல்

## கட்சிகளும் கூட்டணிகளும்

| பாரதிய ஜனதா கட்சி | நயாப் சிங் சைனி | 90 |  |
| --- | --- | --- | --- |
| இந்திய தேசிய காங்கிரசு | பூபேந்தர் சிங் ஹூடா | 90 |  |
| ஜனநாயக ஜனதா கட்சி | துஷ்யந்த் சவுதாலா | 70 |  |
| ஆசாத் சமாஜ் கட்சி (கன்சிராம்) | சந்திரசேகர் ஆசாத் இராவணன் | 20 |  |
| இந்திய தேசிய லோக் தளம் | அபய் சிங் சவுதாலா | 53 |  |
| பகுஜன் சமாஜ் கட்சி | ராஜ்பீர் சோர்கி | 37 |  |
| - | ஆம் ஆத்மி கட்சி | சுஷில் குப்தா | 90 |
| அரியானா லோகித் கட்சி | கோபால் காண்டா |  |  |
| சிரோமணி அகாலி தளம் | சரண்ஜித் சிங் சோதா |  |  |
# 2024 அரியானா சட்டப் பேரவைத் தேர்தல்

## தேர்தல் முடிவுகள்

மொத்தமுள்ள 90 தொகுதிகளில் பாரதிய ஜனதா கட்சி 48 தொகுதிகளையும், இந்திய தேசிய காங்கிரசு 37 தொகுதிகளையும், இந்திய தேசிய லோக் தளம் 2 தொகுதிகளையும், சுயேட்சைகள் 3 தொகுதிகளையும் கைப்பற்றியது.மாநிலத்தில் ஆட்சி அமைக்க 45 இடங்கள் தேவை. பாரதிய ஜனதா கட்சி 48 தொகுதிகளில் வென்றுள்ளதால் அரியானா மாநிலத்தில் மூன்றாவது முறையாக ஆட்சி அமைக்க உள்ளது.  
மற்போர் வீராங்கனை வினேசு போகாட் காங்கிரசு சார்பில் சுலானா தொகுதியில் போட்டியிட்டு 6,015 வாக்குகள் வேறுபாட்டில் பாசக வேட்பாளரை தோற்கடித்தார்.
# பகுப்பு:யுகோசுலாவியா

1990களில் யுகோசுலாவியா பிரிந்து பின்வரும் 5 நாடுகள் உருவாகின:
- பொசுனியா எர்செகோவினா
- குரோவாசியா
- வடக்கு மக்கெதோனியா
- சுலோவீனியா
- செர்பியாவும் மொண்டெனேகுரோவும்
2006 இல் இது மேலும் இரண்டாகப் பிரிந்தது:
- மொண்டெனேகுரோ
- செர்பியா
இவற்றையும் பார்க்க:
- கொசோவோ
# கிரிதாரி யாதவ்

**கிரிதாரி யாதவ்** (*Giridhari Yadav*) (பிறப்பு 14 ஏப்ரல் 1961) ஓர் இந்திய அரசியல்வாதி ஆவார். தற்போது இவர் பிகாரின் பாங்கா மக்களவை உறுப்பினராக உள்ளார்.  
இவர் ஐக்கிய ஜனதா தளம் அரசியல் கட்சியின் உறுப்பினராக உள்ளார். பாங்காவை பிரதிநிதித்துவப்படுத்துகிறார் மற்றும் யாதவ் மூன்று முறை மக்களவைக்கும் நான்கு முறை பீகார் சட்டமன்றத்திற்கும் தேர்ந்தெடுக்கப்பட்டுள்ளார். இவர் ஜனதா தளத்தில் இருந்த போது பீகார் சட்டமன்றத்திற்கும், 11ஆவது மக்களவைக்கும் உறுப்பினராகத் தேர்ந்தெடுக்கப்பட்டார். இவர் இராச்டிரிய ஜனதா தளத்தில் இருந்தபோது பீகார் சட்டப்பேரவைக்கும் மற்றும் 14ஆவது மக்களவைக்குத் தேர்ந்தெடுக்கப்பட்டார். யாதவ் 2010ஆம் ஆண்டில் ஐக்கிய ஜனதா தளம் கட்சியில் சேர்ந்தார். மேலும் ஜேடியூ (யு) மற்றும் 17ஆவது மக்களவைக்கும் பீகார் சட்டப்பேரவைக்கு இரண்டு முறையும் தேர்ந்தெடுக்கப்பட்டார்.
# கிரிதாரி யாதவ்

## இளமை

கிரிதாரி யாதவ் 1961ஆம் ஆண்டு ஏப்ரல் 14 ஆம் தேதி பீகாரின் பாங்காவில் பிறந்தார். இவரது தந்தை தனோ யாதவ் இந்திய இரயில்வே பள்ளி ஆசிரியராக இருந்தார். இவரது தாயார் ஜக்தி தேவி ஆவார். இவர் தனோ மற்றும் ஜக்தியின் ஏழு குழந்தைகளில் ஒருவர் ஆவார்.  
யாதவ் 1982ஆம் ஆண்டில் பாகல்பூர் பல்கலைக்கழகத்தில் வரலாற்றில் இளங்கலைப் பட்டம் பெற்றார். பின்னர் இவர் சாகர் டி. எச். ஜி பல்கலைக்கழகத்தில் முதுகலைப் படிப்பைத் தொடர மத்தியப் பிரதேசத்திற்குச் சென்றார். இங்கு இவர் வரலாற்றில் முதுகலைப் பட்டம் பெற்றார் பின்னர் 33 வயதில் பாகல்பூர் பல்கலைக்கழகத்தில் சட்டத்தில் இளநிலைப் பட்டம் பெற்றார். யாதவ் 1976ஆம் ஆண்டில் சுமித்ரா தேவியை மணந்தார். இந்த இணையருக்கு ஒரு மகள் மற்றும் இரண்டு மகன்கள் உள்ளனர்.
# கிரிதாரி யாதவ்

## தொடக்க காலத் தொழில்

கிரிதாரி யாதவ் மத்தியப் பிரதேசத்தில் வரலாற்று மாணவராக இருந்தார், ராஜீவ் காந்தி அரசாங்கத்தில் இந்திய இளைஞர் காங்கிரஸில் இளைஞர் ஒருங்கிணைப்பாளராக மத்தியப் பிரதேசத்தின் சாகரில் தனது அரசியல் வாழ்க்கையைத் தொடங்கினார். முன்னாள் முதலமைச்சர் அர்ஜுன் சிங், பி. ஆர். யாதவ் மற்றும் சந்தோஷ் சாஹு ஆகியோருடன் இவர் நெருங்கியவர் என்று கூறப்படுகிறது.
# கிரிதாரி யாதவ்

## அரசியல் வாழ்க்கை

கிரிதாரி யாதவ் ஒரு சோசலிச அரசியல்வாதி வகுப்பைச் சேர்ந்தவர். இராஜீவ் காந்தியின் காலத்தில் இந்திய இளைஞர் காங்கிரசில் இருந்த இவர் வி.பி.சிங் போன்றவர்களுடன் தொடர்பு கொண்டிருந்தார் . யாதவ், ஆகஸ்ட் 1994 இல், மத்தியப் பிரதேச சட்டமன்றத் தேர்தலில் பிரச்சாரம் செய்த பிறகு மீண்டும் பீகாருக்குச் சென்று ஜனதா தளத்தின் கட்சி ஊழியராகப் பணியாற்றினார். 1995-ஆம் ஆண்டில், பீகார் சட்டப் பேரவைத் தேர்தலில் பீகார் மாநிலம் கட்டோரியாவில் போட்டியிட்டார். பீகார் சட்டப் பேரவைத் தேர்தலில் யாதவ் வெற்றி பெற்ற பிறகு, 11ஆவது மக்களவைக்கு பீகாரின் பாங்கா தொகுதியிலிருந்து வெற்றி பெற்றார்.  
1997-ஆம் ஆண்டில், இவர் ஜனதா தளம் கட்சியிலிருந்து பிரிந்து போட்டியிட்ட இராச்ட்ரீய ஜனதா தளம் கட்சியின் சார்பாக மக்களவைக்குத் தேர்ந்தெடுக்கப்பட்ட 17 நாடாளுமன்ற உறுப்பினர்களில் ஒருவராவார். இவர் 12ஆவது மக்களவைத் தேர்தலின் போது தன்னை எதிர்த்துப் போட்டியிட்ட திக்விஜய் சிங்கிடம் மொத்த வாக்குகளில் 1%-இற்கும் குறைவான வாக்கு வித்தியாசத்தில் தோற்றார். 2000-ஆம் ஆண்டு பீகார் சட்டப்பேரவைக்கான தேர்தலில் கட்டோரியா சட்டமன்றத் தொகுதியிலிருந்து பீகார் சட்டமன்றத்திற்குத் தேர்ந்தெடுக்கப்பட்டார். 13-ஆவது மக்களவைக்கான தேர்தலில் சுயேச்சை வேட்பாளராகப் போட்டியிட்டு மிகக்குறுகிய வாக்கு வேறுபாட்டில் தோற்றார்.  
2004 ஆம் ஆண்டில், திக்விஜய் சிங்கை தோற்கடித்து 14 வது மக்களவைக்குத் தேர்ந்தெடுக்கப்பட்டார். கிரிதாரி யாதவ், அப்போதைய மக்களவை உறுப்பினராக இருந்தபோது, இராச்டிரிய ஜனதா தள் கட்சியால் வாய்ப்பு மறுக்கப்பட்ட பின்னர், லாலு பிரசாத் யாதவுடன் கருத்து வேறுபாடு ஏற்பட்டது. 2010 ஆம் ஆண்டில், யாதவ் ஐக்கிய ஜனதா தளத்தில் சேர்ந்தார் மற்றும் பீகாரின் பெல்ஹார் தொகுதியில் இருந்து பீகார் சட்டமன்றத்திற்குத் தேர்ந்தெடுக்கப்பட்டார். இவர் 2014-ஆம் ஆண்டில் ஐக்கிய ஜனதா தளத்தின் பொதுச் செயலாளரானார். இராச்டிரிய ஜனதா தள் கூட்டணித் தலைவர் முகமது ஷாஹாபுதீனுடன் இணைந்ததற்காக விளக்கம் கேட்கும் அறிவிப்பு வழங்கப்பட்டதையடுத்து 2015 ஆம் ஆண்டில் யாதவ் தனது பதவியிலிருந்து விலகினார். 2015 ஆம் ஆண்டில் தனது நான்காவது முறையாக பீகார் சட்டமன்றத்திற்கு பெல்ஹார் தொகுதியிலிருந்து சட்டமன்றத்திற்குத் தேர்ந்தெடுக்கப்பட்டார்.
# ககேய்போ

**ககேய்போ** (*Kakeibo*) என்பது ஒரு சப்பானிய சேமிப்பு முறையாகும். "ககேய்போ" என்ற சப்பானிய சொல்லுக்கு "வீட்டு கணக்கு புத்தகம்" என்று பொருளாகும். இந்த சேமிப்பு முறையானது தனிநபர்கள் தங்கள் செலவினப் பழக்கங்களை முறைப்படுத்தவும் சேமிப்பு இலக்குகளை அடையவும் உதவுகிறது. 1904ம் ஆண்டு ஜப்பானிய முதல் பெண் பத்திரிகையாளர் அனி மோத்தோகோ என்பவர் அறிமுகம் செய்தார். ஜப்பானிய இல்லத்தரசிகள் தங்கள் மாதாந்திர வீட்டுச் செலவுகளை நிர்வகிக்க உதவும் நோக்கத்தோடு இந்த முறையை உருவாக்கினார்.
# ககேய்போ

## சேமிப்பு முறை

இந்த சேமிப்பு முறையானது குடும்ப உறுப்பினர்கள் அனைவரும் சிறிய குறிப்பேட்டை எப்போதும் கையில் எடுத்துச் செல்ல வலியுறுத்துகிறது. வாரம் ஒருமுறை ஒவ்வொருவரும் செய்யும் செலவுகளையும் வீட்டில் உள்ள பெரிய குறிப்பேட்டில் எடுத்து எழுத வலியுறுத்துகிறது. இவ்வாறு எழுதுவதன் மூலம் ஒவ்வொரு நபரும் செய்யும் கூடுதல் தேவையற்ற செலவுகளை குறைக்கவோ அல்லது மாற்றி அமைக்கவோ உதவுகிறது. மேலும் சிக்கனத்தைக் கற்றுக்கொள்ளவும், சேமிக்கவும் உதவுகிறது.
# ககேய்போ

## வரலாறு

சப்பானிய பத்திரிகையாளர் அனி மோத்தோகோவால் ககேய்போ உருவாக்கப்பட்டது. 1904 ஆம் ஆண்டில் இவர் பெண்கள் பத்திரிகையில் முதல் ககேய்போவை வெளியிட்டார்.
# ககேய்போ

## அடிப்படை கருத்துக்கள்

- எவ்வளவு வருமானம்?</br>
- எவ்வளவு சேமிக்க வேண்டும்?</br>
- எவ்வளவு செலவாகிறது?</br>
- எப்படி மேம்படுத்துவது?  
மேலும், செலவுகளை நான்கு வகைகளாகப் பிரிக்கலாம்:  
- அத்தியாவசிய பொருட்கள் (எ.கா. உணவு, உடைகள், வாடகை)
- அத்தியாவசியமற்ற தேவைகள் (எ.கா. எடுத்துச் செல்லும் உணவுகள்)
- பண்பாடு (எ.கா. அருங்காட்சியகம், புத்தகங்கள்)
- எதிர்பார்க்காதது (எ.கா. சுகாதார நியமனம்)
# வார்ப்புரு:தொடர்-தொகுப்பு 2024/நிகழ்வு

- **நாட்கள்**: செப்டம்பர் 28, 29 (சனி, ஞாயிறு)  
- **நிகழ்விடம்**: ஏற்காடு, தமிழ்நாடு  
</font></div>
<div>  
| <>நிகழ்ச்சி நிரல்</> | &nbsp; | &nbsp; | &nbsp; | <>கலந்துகொண்டோர்</> | &nbsp; | &nbsp; | &nbsp; | <>செயல்வழி</> | &nbsp; | &nbsp; | &nbsp; | <>செயல்திறன்</> | &nbsp; | &nbsp; | &nbsp; | <>இலக்குகளும் அடைந்தவைகளும்</> | &nbsp; | &nbsp; | &nbsp; | } |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |  
</div>  
திட்டப் பக்கம்: விக்கிப்பீடியா:தொடர்-தொகுப்பு 2024  
<noinclude>  
</noinclude>
# என்டுமோ விளையாட்டு இருப்புக் காடு

**என்டுமோ விளையாட்டு இருப்புக் காடு** (*Ndumo Game Reserve*) என்பது தென்னாப்பிரிக்காவில் குவாசுலு-நதால் பகுதியில் 11,000 ஹெக்டேர் (27,000 ஏக்கர்) பரப்பளவில் அமைந்துள்ள ஒரு சிறிய வனப்பகுதியாகும். இது மபுடாலாந்து என அழைக்கப்படுகிறது. இது மொசாம்பிக்கின் எல்லையில் அமைந்துள்ளது. அங்கு பொங்கோலா ஆறு உசுடு ஆற்றுடன் இணைகிறது. இது தெம்பே யானை பூங்காவை ஒட்டி உள்ளது. டர்பனிலிருந்து 400 கிலோமீட்டர் (250 மைல்) தொலைவில் உள்ளது. எம்குசே நகரத்திலிருந்து 110 கிலோமீட்டர் (68 மைல்) தொலைவில் உள்ளது.
# என்டுமோ விளையாட்டு இருப்புக் காடு

## வாழ்விடங்கள்

இந்த வனப்பகுதி மணல் காடுகள், அடர்ந்த ஆற்றங்கரை காடுகள், வெள்ளப்பெருக்குகள், வண்டல் சமவெளிகள், நாணல் படுக்கைகள், புல்வெளிகள், பரந்த-இலைகள் மற்றும் அகாசியா வனப்பகுதிகள் மற்றும் மிகவும் அடர்த்தியான முட்கள் போன்ற பல்வேறு வகையான வாழ்விடங்களை வழங்குகிறது. மேலும் இது அதன் பறவையினங்களுக்காக பிரபலமானது. இதன் பரப்பளவு சிறிய அளவில் இருந்தபோதிலும், இங்கேயே வசிக்கும் மற்றும் பருவகால புலம்பெயரும் பறவைகள் உட்பட 430 க்கும் மேற்பட்ட பறவை இனங்களை இந்த இருப்பு பதிவு செய்துள்ளது. பூங்காவின் அமைந்துள்ள ஆறுகள் (பொங்கோலா & உசுட்டு) பல நீர்வாழ் உயிரினங்களுக்கு பொருத்தமான வாழ்விடத்தை வழங்குகின்றன. பொதுவாக மபுடாலாந்து பகுதியானது சுற்றுச்சூழலின் பன்முகத்தன்மை மற்றும் அதன் புவியியல் இருப்பிடம் காரணமாக பறவைகள் நிறைந்ததாக உள்ளது: இப்பகுதி பல கிழக்கு மற்றும் வட-கிழக்கு ஆப்பிரிக்க பறவை இனங்களுக்கு தெற்கே எல்லையாக உள்ளது. இப்பகுதி ஆண்டுதோறும் அதிக மழையைப் பெறுகிறது.
# என்டுமோ விளையாட்டு இருப்புக் காடு

## பாலூட்டிகள்

என்டுமோவில் காணப்படும் பெரிய பாலூட்டிகளில் நய்யாலா மான், நீர்யானை, நைல் முதலை, ஆப்பிரிக்கச் சிறுமான் மற்றும் கேப் எருமை ஆகியவை அடங்கும். பெரிய பூனைகள் பூங்காவில் இல்லை. அருகிலுள்ள தெம்பே யானை பூங்காவில் யானைகள் செழிப்பாக வாழ்கின்றன.  
மபுடாலாந்தின் அனைத்துப் பகுதிகளையும் போலவே, மலேரியாவும் அதிக அளவில் பரவக்கூடிய வகையில் உள்ளது. பார்வையாளர்கள் தகுந்த முன்னெச்சரிக்கை நடவடிக்கைகளை எடுக்க அறிவுறுத்தப்படுகிறார்கள்.
# என்டுமோ விளையாட்டு இருப்புக் காடு

## பழங்குடியின மக்களின் இடம்பெயர்வு

1924 ஆம் ஆண்டில், இப்பகுதி தென்னாப்பிரிக்க அரசால் பாதுகாக்கப்பட்ட பகுதியாக அறிவிக்கப்பட்டது. 1950 மற்றும் 60களில், உள்ளூர் மக்கள் தங்கள் சொந்த நிலங்களிலிருந்து வலுக்கட்டாயமாக வெளியேற்றப்பட்டனர்.
# விக்கிப்பீடியா:தொடர்-தொகுப்பு 2024/நிகழ்வு/நிகழ்ச்சி நிரல்

## நாள் 1

பணி: கூகுள் தமிழாக்கக் கட்டுரைகளை செம்மைப்படுத்துதல்.  
| எண் | காலம் (மணி நேரம்) |  |  |  |
| --- | --- | --- | --- | --- |
| 1 | வரவேற்புரை - பயனர்:கி.மூர்த்தி
பயனர்கள் அறிமுகம் | காலை 9.00 மணி முதல் 9.45 மணி வரை | align= 0.75 |  |
| 2 | செயல்வழி (strategy) குறித்து கலந்தாலோசித்தல் - நெறியாக்கம்: நீச்சல்காரன் & பாலாஜி | காலை 9.45 மணி முதல் 11 மணி வரை | align= 1.25 |  |
| 3 | தேநீர் நேரம் | காலை 11 மணி முதல் 11.15 மணி வரை | align= 0.25 |  |
| 4 | செம்மைப்படுத்தும் பணி | காலை 11.15 மணி முதல் 1 மணி வரை | align= 1.75 |  |
| 5 | உணவு இடைவேளை | பகல் 1 மணி முதல் 2 மணி வரை | align= 1.0 |  |
| 6 | செம்மைப்படுத்தும் பணி | பகல் 2 மணி முதல் 4 மணி வரை | align= 2.0 |  |
| 7 | விருந்தினர் உபசரிப்பு, நினைவுப் பரிசு வழங்கல் | பகல் 4 மணி முதல் 4.30 மணி வரை | align= 0.50 |  |
| 8 | தேநீர் நேரம் | மாலை 04.30 | align=- | } |
# விக்கிப்பீடியா:தொடர்-தொகுப்பு 2024/நிகழ்வு/நிகழ்ச்சி நிரல்

## நாள் 2

பணி: மேற்கோள் இல்லாத கட்டுரைகளில் மேற்கோள்கள் சேர்த்தல்.  
| எண் | காலம் (மணி நேரம்) |  |  |  |
| --- | --- | --- | --- | --- |
| 1 | செயல்வழி (strategy) குறித்து கலந்தாலோசித்தல் - நெறியாக்கம்: நீச்சல்காரன் & பாலாஜி | காலை 9 மணி முதல் 11 மணி வரை | align= 2.0 |  |
| 2 | தேநீர் நேரம் | காலை 11 மணி முதல் 11.15 மணி வரை | align= 0.25 |  |
| 3 | செம்மைப்படுத்தும் பணி | காலை 11.15 மணி முதல் 1 மணி வரை | align= 1.75 |  |
| 4 | உணவு இடைவேளை | பகல் 1 மணி முதல் 2 மணி வரை | align= 1.0 |  |
| 5 | செம்மைப்படுத்தும் பணி | பகல் 2 மணி முதல் 3.30 மணி வரை | align= 1.5 |  |
| 6 | நிகழ்வு பின்னூட்டம் | பகல் 3.30 மணி முதல் 3.45 மணி வரை | align= 0.25 |  |
| 7 | தமிழ் விக்கிப்பீடியா 21ஆம் ஆண்டு நிறைவுக் கொண்டாட்டம் | பகல் 3.45 மணி முதல் 4.00 மணி வரை | align= 0.25 | } |
<div>  
</div>
# அனி மோத்தோகோ

**அனி மோத்தோகோ** (*Hani Motoko*) சப்பான் நாட்டைச் சேர்ந்த ஒரு கல்வியாளர் ஆவார். ஒரு பத்திரிகையாளராகவும் இவர் அறியப்படுகிறார். முன்னாள் சாமுராய் குடும்பத்தில் 1873 ஆம் ஆண்டில் இவர் பிறந்தார். 1890 ஆம் ஆண்டு ஒரு கிறித்தவராக ஞானஸ்நானம் பெற்றார். சப்பானிய முதல் பெண் பத்திரிகையாளர் என்ற சிறப்பும் இவருக்கு உண்டு.  
அவர் டோக்கியோ *முதல் உயர் பெண்கள் பள்ளியிலும்*, பின்னர் *மெய்ஜி மகளிர் கிறிஸ்தவப் பள்ளியிலும்* படித்தார்.
# அனி மோத்தோகோ

## ஆரம்ப கால வாழ்க்கை

அனி மோத்தோகோ செப்டம்பர் 8, 1873 இல் ஒளமோரி மாகாணத்தில் பிறந்தார். அவர் ஒரு பணக்கார குடும்பத்தில் பிறந்தார், அவர் முன்னாள் சாமுராய் மற்றும் அவரது தாத்தா மத்சுவோகா தடாடகாவால் வளர்க்கப்பட்டார்.  
சப்பானிய வரலாற்றில் முதன்முறையாக 1872 இல் பொது ஆரம்பக் கல்வி கட்டாயமாக்கப்பட்டது.  
நாட்டை நவீனமயமாக்குவதன் மூலம் மேற்கத்திய நாடுகளைப் பிடிக்கும் முயற்சியில், மெய்ஜி அரசாங்கம் கல்வியை அதன் முதன்மையான முன்னுரிமைகளில் ஒன்றாக மாற்றியது.  
தைசோ காலத்தில் (1912-1926) கல்வி மீதான இந்த அழுத்தம் மேலும் விரிவுபடுத்தப்பட்டது. முதலாம் உலகப் போருக்குப் பிந்தைய ஆண்டுகளில் தாராளமயம் மற்றும் சர்வதேச அளவிலான உலகளாவிய மாற்றத்தின் பிரதிபலிப்பாக தொடக்கப் பள்ளிக்கு அப்பாலும் பெண்கள் மேற்படிப்பையும் கற்க வேண்டிய கட்டாயம் ஏற்பட்டது.  
அனி தனது பாட்டி மற்றும் அம்மாவை அப்பாவியாகக் கருதினார், ஏனென்றால் அவர்கள் படிக்காதவர்கள். அனி தனது தந்தையுடன் நெருக்கமாக இருந்தார். அவர் ஒரு வழக்கறிஞர், ஆனால் அவரது பெற்றோர் விவாகரத்து செய்த பிறகு அவரது தந்தை பிரிந்துவிட்டார். அவளது தந்தையின் விலகல் அவளை மிகவும் ஆழமாக பாதித்தது.
# ரோமியோ (2024 திரைப்படம்)

**ரோமியோ** (*Romeo*), 2024ஆம் ஆண்டு வெளிவந்த இந்தியத் தமிழ் காதல் நகைச்சுவை நாடகத் திரைப்படமாகும். விநாயக் வைத்தியநாதன் என்பவர் திரைக்கதை எழுதி இயக்க, விஜய் ஆண்டனி மகள் மீரா விஜய் ஆண்டனி தயாரித்துள்ளார். இதில் விஜய் ஆண்டனி, மிருணாளினி இரவி ஆகியோர் முக்கிய வேடங்களில் நடித்துள்ளனர். ஒலிப்பதிவு மற்றும் பின்னணி இசையை பரத் தனசேகர், இரவி ராய்ஸ்டர் என்ற அறிமுக இசையமைப்பாளர்கள் செய்துள்ளனர். ஒளிப்பதிவு மற்றும் படத்தொகுப்பை ஜே. பரூக் பாசா, விஜய் ஆண்டனி ஆகியோர் கையாண்டுள்ளனர். மலேசியா, பேங்காக், ஐதராபாத்து, பெங்களூர், தென்காசி, மாமல்லபுரம் ஆகிய இடங்களில் இத்திரைப்படம் எடுக்கப்பட்டுள்ளது.  
இத்திரைப்படம் 11 ஏப்ரல் 2024 அன்று ரமலான் தினத்தினையொட்டி வெளியிடப்பட்டது. விமர்சகர்களிடமிருந்து நல்ல மதிப்புரைகள் கிடைத்தன.
# ரோமியோ (2024 திரைப்படம்)

## நடிகர்கள்

- விஜய் ஆண்டனி - அறிவழகன் சுருக்கமாக "அறிவு"
- மிருணாளினி இரவி - லீலா, அறிவழகனின் மனைவி
- விடிவி கணேஷ் - அறிவழகனின் மாமா
- யோகி பாபு - விக்ரம்
- இளவரசு - அறிவழகனின் தந்தை
- தலைவாசல் விஜய் - லீலாவின் அப்பா
- சுதா (தெலுங்கு நடிகை) - அறிவழகனின் தாய்
- ஸ்ரீஜா ரவி - லீலாவின் தாய்
- வெயிலோன் முத்தமிழ்வாணன் - அறிவழகனின் நண்பர்
- ஷ ரா - லீலாவின் தோழி
# ரோமியோ (2024 திரைப்படம்)

## தயாரிப்பு

ஆகத்து 16, 2023 அன்று, விஜய் ஆண்டனி தனது புதிய தயாரிப்பு நிறுவனமான குட் டெவில் புரொடச்சன்சைத் தொடங்கியுள்ளார் என்று அறிவிக்கப்பட்டது, இந்நிறுவனம் அறிவிக்கப்பட்ட நாளன்று இத்திரைப்படத்தின் முதல் பார்வை சுவரொட்டியும் வெளியிடப்பட்டது.
# ரோமியோ (2024 திரைப்படம்)

## வெளியீடு

### திரையரங்கு

ஏப்ரல் 11 அன்று திரையரங்குகளில் *லவ் குரு* என்ற பெயரில் தெலுங்கு மொழிபெயர்ப்பு வெளியிடப்பட்டது.
# ரோமியோ (2024 திரைப்படம்)

## வெளியீடு

### விநியோகம்

இப்படத்தின் தமிழக விநியோக உரிமையை ரெட் ஜெயன்ட் மூவீசு நிறுவனம் வாங்கியுள்ளது. வெளிநாடு உரிமைகள் ஐங்கரன் இண்டர்நேசனல், அருண் பாண்டியனின் ஏ & பி குரூப்ஸ் ஆகியவற்றுக்கு வழங்கப்பட்டுள்ளன. ஆந்திர, தெலுங்கானா விநியோக உரிமைகள் மைத்ரி மூவி மேக்கர்சு வாங்கியுள்ளது. கர்நாடகாவில் விநியோக உரிமையை ஓம்பலே பிலிம்சு வாங்கியுள்ளது.
# ரோமியோ (2024 திரைப்படம்)

## வெளியீடு

### மேலதிக ஊடக சேவை

அமேசான் பிரைம் வீடியோ, ஆஹா ஆகிய ஓடை ஒலிபரப்பு தளங்களுக்கு இணைய ஒளிபரப்பு உரிமம் விற்கப்பட்டுள்ளது, செய்மதித் தொலைக்காட்சி உரிமம் விஜய் தொலைக்காட்சிக்கு விற்கப்பட்டுள்ளது.
# ரோமியோ (2024 திரைப்படம்)

## வரவேற்பு

"ரோமியோ விஜய் ஆண்டனியின் அண்மைக்காலப் படபடப்புகளில் இருந்து மிகவும் அவசியமான ஒரு விலகலாகவும், உணர்வுப்பூர்வமாக மகிழ்ச்சியளிக்கும் தருணங்களில் ஒரு கண்ணியமான காட்சியை உருவாக்குவதாகவும் உள்ளது" என *தி இந்து* கோபிநாத் இராசேந்திரன் எழுதியுள்ளார்.  
*சினிமா எக்சுபிரசின்* ஜெயபுவனேசுவரி 3/5 மதிப்பெண்கள் அளித்து பின்வருமாறு எழுதியிருக்கிறார்: "நாளின் முடிவில், ரோமியோ ஒரு மகிழ்ச்சியான முடிவைக் கொண்டுள்ளது, இது ஒரு நீண்ட வார இறுதியில் குடும்பங்கள் பார்க்கக்கூடிய தரமான படமாக இருக்கிறது. குறைந்த பட்சம் இது சேக்சுபியர்<nowiki/>ரின் ரோமியோ ஜூலியட் போல் சோகமானது அல்ல."  
"விஜய் ஆண்டனி, பல வகை உணர்ச்சிகளை வெளிப்படுத்த மெனக்கெட்டிருக்கிறார். மிருணாளினி உணர்ச்சி நடிப்பில் சற்று மெருகேறி இருந்தாலும் அவர் கதாபாத்திரம் வலுவற்றதாக இருப்பதால் உரிய தாக்கம் செலுத்தத் தவறுகிறார். மிருணாளினியின் நண்பராக வரும் ஷா ராவும் விஜய் ஆண்டனிக்கு உதவும் யோகிபாபுவும் ஆங்காங்கே சிரிக்க வைக்கிறார்கள். பரத் தனசேகர் இசையில் பாடல்கள் பரவாயில்லை." என்று இந்து தமிழ் திசை எழுதியுள்ளது.
# விக்கிப்பீடியா:Statistics/weekly/28-Apr-2024
# லாலா ரஞ்சன்

**லாலா ரஞ்சன்** என்ற *இயக்கப் பெயரால்* அறியப்படும் **கனகநாயகம் ஞானேந்திரமோகன்** (*Kanakanayakam Gnanendramohan*, 2 செப்டம்பர் 1960 &ndash; 13 சூலை 1984) என்பவர் இலங்கையின் தமிழ் போராளி அமைப்பான தமிழீழ விடுதலைப் புலிகள் இயக்கத்தில் முன்னணி உறுப்பினராக இருந்தவர்.  
ஞானேந்திரமோகன் 1960 ஆம் ஆண்டு செப்டம்பர் 2 ஆம் தேதி பிறந்தார். இவர் யாழ்ப்பாண மாவட்டம், பருத்தித்துறைக்கு அருகில் உள்ள ஓடக்கரை பகுதியைச் சேர்ந்தவர். இவரது மருமகளான சிவகௌரி சாந்தமோகன் புலம்பெயர் ஈழத்தமிழர் மத்தியில் பிரபலமானவரும், விடுதலைப் புலிகளின் முன்னணி உறுப்பினரான நெடியவனை (பேரின்பநாயகம் சிவபரன்), மணந்தார். ஞானேந்திரமோகன் விடுதலைப் புலிகள் புலிகள் புலிகள் இயக்கத்தில் இணைந்து லாலா ரஞ்சன் என்ற இயக்கப் பெயரைப் பெற்றார். இவர் விடுதலைப் புலிகளின் நிறுவன உறுப்பினர்களில் ஒருவராகவும் அதன் தலைவரான வே. பிரபாகரன் நம்பிக்கைக்குரியவராகவும் இருந்தார். கப்டன் லாலா ரஞ்சன் 1984 சூலை 13 அன்று யாழ்ப்பாண மாவட்டம் தொண்டமானாறு பகுதியில் மோட்டார் சைக்கிளில் சென்று கொண்டிருந்த போது விசேட அதிரடிப்படையினரால் சுட்டுக் கொல்லப்பட்டார்.
# சிடானோசீன்

**சிடானோசீன்** (*Stannocene*) என்பது Sn(C<sub>5</sub>H<sub>5</sub>)<sub>2</sub> என்ற என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். வளையபெண்டாடையீனைல் சோடியமும் வெள்ளீய(II) குளோரைடும் சேர்ந்து உருவாகும் இச்சேர்மம் ஒரு மெட்டலோசீன் வகை சேர்மமாக வகைப்படுத்தப்படுகிறது. பெரோசீனில் இருப்பது போலல்லாமல் இரண்டு வளையபெண்டாடையீனைல் வளையங்களும் இதில் இணையாக இல்லை.
# கீ. பா. கணேஷ் குமார்

**கீழோட்டே பாலகிருஷ்ண கணேஷ் குமார்** (*Keezhoote Balakrishna Ganesh Kumar*) (பிறப்பு 25 மே 1967) ஓர் இந்திய நடிகரும், தொலைக்காட்சி தொகுப்பாளரும் மற்றும் அரசியல்வாதியும் ஆவார். இவர் 2001 முதல் 2003 வரை கேரள அரசின் போக்குவரத்து அமைச்சராக பணியாற்றினார். 2011 முதல் 2013 வரை உம்மன் சாண்டியின் இரண்டாவது அமைச்சரவையில் வனம் மற்றும் சுற்றுச்சூழல், விளையாட்டு மற்றும் திரைத் துறை அமைச்சராகவும் பணியாற்றியுள்ளார். பின்னர் அப்பதவியை விட்டு விலகினார். மேலும் டிசம்பர் 2023 முதல் போக்குவரத்துத் துறை அமைச்சராக இருந்து வருகிறார். 2001 முதல் பத்தனாபுரத்தை பிரதிநிதித்துவப்படுத்தும் கேரள சட்டமன்ற உறுப்பினராக உள்ளார். இவர் கேரள காங்கிரசு (பி) கட்சியின் தலைவராக உள்ளார். கே. ஜி. ஜார்ஜ் இயக்கிய *இரகல்* (1985) திரைப்படத்தில் நடிகராக அறிமுகமானார். இவர் 100 க்கும் மேற்பட்ட மலையாளத் திரைப்படங்களில் பல்வேறு கதாபாத்திரங்களில் நடித்துள்ளார்.  
2001 ஆம் ஆண்டில் பத்தனாபுரம் சட்டப் பேரவைத் தொகுதியிலிருந்து தேர்ந்தெடுக்கப்பட்ட கணேஷ் குமார், அப்போதிருந்து இந்த தொகுதியை பிரதிநிதித்துவப்படுத்தி வருகிறார். இவர் கேரளாவின் முன்னாள் அமைச்சர் இரா. பாலகிருஷ்ண பிள்ளையின் மகனாவார்.
# கீ. பா. கணேஷ் குமார்

## அரசியல் வாழ்க்கை

மே 2001 இல், கணேஷ் குமார் பத்தனாபுரம் சட்டப்பேரவைத் தொகுதியிலிருந்து கேரள காங்கிரசு (பி. டி. ஐ.) கட்சி சார்பில் கேரள சட்டப்பேரவைக்கு தேர்ந்தெடுக்கப்பட்டார். இவர் தனது எதிராகப் போட்டியிட்ட கே. பிரகாஷ் பாபு என்பவரை 9,931 வாக்குகள் வித்தியாசத்தில் தோற்கடித்தார்.  
2006 சட்டமன்றத் தேர்தலில், பத்தனாபுரத்தில் இருந்து மீண்டும் தேர்ந்தெடுக்கப்பட்ட கணேஷ் குமார், இந்த முறை இந்தியப் பொதுவுடைமைக் கட்சியின் கே. ஆர். சந்திரமோகனனை தோற்கடித்து 11,814 வாக்குகள் வித்தியாசத்தில் வெற்றி பெற்றார்.  
2011 சட்டமன்றத் தேர்தலில், பத்தனாபுரம் தொகுதியில் தனது மூத்த இந்தியப் பொதுவுடைமைக் கட்சியின் போட்டியாளரான கே. ராஜகோபாலை தோற்கடித்து, 20,402 வாக்குகள் வித்தியாசத்தில் கணேஷ் குமார் மூன்றாவது முறையாக வெற்றி பெற்றார். 2011 மே மாதம் உம்மன் சாண்டி அமைச்சரவையில் வனத்துறை, விளையாட்டு மற்றும் திரைத்துறை அமைச்சராகப் பணியாற்றினார். இவரது மனைவி யாமினி தங்கச்சி தாக்கல் செய்த குடும்ப வன்முறை வழக்கைத் தொடர்ந்து 2013 ஏப்ரல் 7 அன்று அமைச்சரவையில் இருந்து விலகினார். 2016 சட்டமன்றத் தேர்தலில், கணேஷ் குமார் எல். டி. எஃப் வேட்பாளராகப் போட்டியிட்ட இந்திய தேசிய காங்கிரசு கட்சியின் ஜகதீஷை 24,562 வாக்குகள் வித்தியாசத்தில் தோற்கடித்தார்.
# கீ. பா. கணேஷ் குமார்

## சொந்தத வாழ்க்கை

கணேஷ் குமார் ஒரு இந்து நாயர் குடும்பத்தில் முன்னாள் அமைச்சர் ஆர். பாலகிருஷ்ண பிள்ளை மற்றும் வத்சலா குமாரி ஆகியோரின் மகனாக 25 மே 1967 அன்று கேரளா கொல்லத்தில் பிறந்தார். திருவனந்தபுரம் அரசு கலைக் கல்லூரியில் முன்னாள் மாணவராக இருந்தார்.  
மே 20,1994 அன்று, அவர் டாக்டர் யாமினி தங்கச்சியை மணந்தார். இவர் இளம்பருவ ஆரோக்கியத்தில் முனைவர் பட்டம் பெற்றபோது சுகாதார அறிவியல் ஆய்வுகளுக்கான அச்சுத மேனன் மையத்தில் மூத்த ஆராய்ச்சியாளராக பணியாற்றினார். இந்த தம்பதிக்கு ஆதித்யன் மற்றும் தேவராமன் என்ற இரண்டு மகன்கள் உள்ளனர். பின்னர், சொந்த காரணங்களுக்காக விவாகரத்து பெற்றனர். பின்னர் ஏசியாநெட்டில் பணிபுரியும் பிந்து மேனனை கணேஷ் 24 ஜனவரி 2014 அன்று மணந்தார்.
# கீ. பா. கணேஷ் குமார்

## திரைப்பட வாழ்க்கை

கணேஷ் குமார் 1985 ஆம் ஆண்டு கே. ஜி. ஜார்ஜ் இயக்கிய இரகல் என்ற மலையாளத் திரைப்படத்தில் அறிமுகமானார். இந்த படம் அந்த ஆண்டின் இரண்டாவது சிறந்த படமாக தேர்வு செய்யப்பட்டது. கடந்த இரண்டு தசாப்தங்களில் பல்வேறு வேடங்களில் நடித்து, துணை நடிகராக வெள்ளித்திரையில் தனது அடையாளத்தை உருவாக்கினார்.  
மார்ச் 2008 இல், அமிர்தா தொலைக்காட்சியின் *அலியான்மாரும் பெங்கன்மாரும்* என்ற தொடரில் நடித்ததற்காக சிறந்த நடிகருக்கான விருதைப் பரிந்துரைக்கப்பட்டார். சூர்யா தொலைக்காட்சியில் ஒளிபரப்பான *மாதவம்* தொடரில் நடித்ததற்காக சிறந்த தொலைக்காட்சி நடிகருக்கான மாநில விருதை வென்றார்.
# கீ. பா. கணேஷ் குமார்

## சர்ச்சை

2013இல் நடைபெற்ற சூரிய மின்சக்தி ஊழல் வழக்கில் முக்கிய குற்றவாளியான சரிதா எஸ் நாயரின் வழக்கறிஞர் பென்னி பாலகிருஷ்ணன், கணேஷ் குமார் மீது கடுமையான குற்றச்சாட்டுகளை முன்வைத்த்தார்.  
2018 ஆம் ஆண்டில், சாலையில் ஒரு இளைஞரை இவர் தாக்கியதாகக் கூறப்படுகிறது. அந்த இளைஞர் சிகிச்சைக்காக மருத்துவமனையில் அனுமதிக்கப்பட்டார். அந்த ஆண்டின் பிற்பகுதியில் கணேஷ் குமார் ஒரு பள்ளி நிகழ்வில் ஒரு பள்ளி தலைமை ஆசிரியரை அடித்ததாக குற்றச்சாட்டுகளை எதிர்கொண்டார்.
# இரா. பாலகிருஷ்ண பிள்ளை

**கீழோட்ட ராமன் பாலகிருஷ்ண பிள்ளை** (*Keezhoote Raman Balakrishna Pillai*) (8 மார்ச் 1935-3 மே 2021) இந்தியாவில் கேரள மாநில அரசில் அமைச்சராக பணியாற்றிய ஒரு இந்திய அரசியல்வாதி ஆவார். இவர் போக்குவரத்து மற்றும் மின்சாரம் போன்ற துறைகளை வகித்தார். கொல்லம் மாவட்டத்தில் உள்ள கொட்டாரக்கரை சட்டமன்றத் தொகுதியிலிருந்து கிட்டத்தட்ட மூன்று தசாப்தங்களாக கேரள சட்டமன்ற உறுப்பினராக இருந்தார். இவர் கேரள காங்கிரசு கட்சியின் தலைவராகவும் இருந்தார். பிள்ளை தனது அரசியல் வாழ்க்கை முழுவதும் கேரள மாநில அரசியலில் சர்ச்சைக்குரிய நபராகவே இருந்தார். ஊழலுக்காக சிறையில் அடைக்கப்பட்ட முதல் கேரள அமைச்சர் இவர்தான்.
# இரா. பாலகிருஷ்ண பிள்ளை

## சொந்த வாழ்க்கை

பாலகிருஷ்ண பிள்ளை 1934 ஆம் ஆண்டு ஏப்ரல் 3 ஆம் தேதி கொல்லம் மாவட்டத்தில் கொட்டாரக்கரை அருகே வளகோமில் கீழோட்டே ராமன் பிள்ளை மற்றும் கார்த்தியானி அம்மா ஆகியோரின் மகனாகப் பிறந்தார். நில உரிமையாளரான இவரது தந்தை நாயர் சமூகத்தைச் சேர்ந்தவர். அவர் இன்றைய கேரளா மற்றும் தமிழ்நாடு மாநிலங்களில் ஏராளமான நிலங்களைக் கொண்டிருந்தார். பிள்ளை வத்சலா என்பவரை மணந்தார். இவர்களுக்கு இரண்டு மகள்கள் மற்றும் ஒரு மகன் உள்ளனர். இவரது மகன் கீ. பா. கணேஷ் குமார் இந்திய நடிகரும், தொலைக்காட்சி தொகுப்பாளரும் மற்றும் அரசியல்வாதியும் ஆவார். கணேஷ் குமார் 2001-03 மற்றும் 2011-13 போது மாநில அமைச்சராக பணியாற்றினார். பிள்ளையின் மனைவி வத்சலா குமாரி 3 ஜனவரி 2018 அன்று தனது 76 வயதில் காலமானார்.
# இரா. பாலகிருஷ்ண பிள்ளை

## சொந்த வாழ்க்கை

### மாணவர் அரசியல்

பாலகிருஷ்ண பிள்ளை திருவிதாங்கூர் மாணவர் சங்கத்தின் உறுப்பினராக இருந்தார் (இது பின்னர் திருகோச்சி வித்யார்த்தி கூட்டமைப்பு எனவும் பின்னர் கேரள மாணவர் சங்கமாகவும் மாறியது).
# இரா. பாலகிருஷ்ண பிள்ளை

## சொந்த வாழ்க்கை

### இந்திய தேசிய காங்கிரசு

பாலகிருஷ்ண பிள்ளை பின்னர் இந்திய தேசிய காங்கிரசு கட்சியில் சேர்ந்தார். 1960 ஆம் ஆண்டில், இவர் கேரள பிரதேச காங்கிரசு குழு நிர்வாகத்திலும் அகில இந்திய காங்கிரசு குழுவிலும் உறுப்பினரானார்.
# இரா. பாலகிருஷ்ண பிள்ளை

## சொந்த வாழ்க்கை

### கேரள காங்கிரசு கட்சியை நிறுவுதல்

1964இல் கே. எம். ஜார்ஜ் தலைமையில் பதினைந்து சட்டப் பேரவை உறுப்பினர்கள் (பாலகிருஷ்ண பிள்ளை உட்பட) காங்கிரசை விட்டு வெளியேறி, ஜார்ஜ் தலைவராகவும் பிள்ளை பொதுச் செயலாளராகவும் கேரள காங்கிரசு என்ற பிராந்திய கட்சியை உருவாக்கினர். பிள்ளை 1965 இல் தனது சொந்த தொகுதியான கொட்டாரக்கரையிலிருந்து தேர்தலில் வெற்றி பெற்றார். ஆனால் 1967 மற்றும் 1970 ஆகிய இரண்டு தேர்தல்களில் தோற்கடிக்கப்பட்டார். 1971 பொதுத் தேர்தலில் மாவேலிக்கரா தொகுதியிலிருந்து மக்களவைக்குத் தேர்ந்தெடுக்கப்பட்ட இவர், 1977 வரை நாடாளுமன்ற உறுப்பினராக பணியாற்றினார்.
# இரா. பாலகிருஷ்ண பிள்ளை

## சொந்த வாழ்க்கை

### கேரள காங்கிரசு பிளவு

1976இல் கே. எம். ஜார்ஜ் இறந்த பிறகு, பாலகிருஷ்ண பிள்ளை மற்றும் க. மா. மாணி இடையே கட்சியின் கட்டுப்பாட்டிற்காக மோதல் ஏற்பட்டது. 1977இல் இந்தக் கட்சி மணி மற்றும் பிள்ளை குழுக்களாகப் பிரிந்தனர். 1977 ஆம் ஆண்டிலும், பின்னர் 1980,1982,1987,1991,1996 மற்றும் 2001 ஆம் ஆண்டுகளிலும் மாநில சட்டமன்றத்திற்கு மீண்டும் தேர்ந்தெடுக்கப்பட்டார். ஆனால் 2006 தேர்தலில் தோற்கடிக்கப்பட்டார். 1980இல் இவர் பெற்ற 37,000 வாக்குகள் வித்தியாச வெற்றி, மாநில சட்டப்பேரவைத் தேர்தலில் கால் நூற்றாண்டுக்கும் மேலாக ஒரு சாதனையாக இருந்தது.  
பிள்ளை ஐக்கிய ஜனநாயக முன்னணியின் நிறுவனர் உறுப்பினராக இருந்தார். செ. அச்சுத மேனன், கே. கருணாகரன், எ. கி. நாயனார் மற்றும் அ. கு. அந்தோனி தலைமையிலான பல்வேறு அமைச்சகங்களில் தொடங்கி பல ஆண்டுகள் அமைச்சராக இருந்தார்.
# இரா. பாலகிருஷ்ண பிள்ளை

## உச்ச நீதிமன்றத்தின் தண்டனை

இடமலயாறு அணை மற்றும் கல்லடையாறு அணைக் கட்டுமானத் திட்டங்கள் தொடர்பான குற்றச்சாட்டுகள் குறித்து விசாரிக்க நீதிபதி கே. சுகுமாரனை அரசு நியமித்தது. அவரது அறிக்கையின் அடிப்படையில் பாலகிருஷ்ண பிள்ளை மீது சிறப்பு நீதிமன்றம் வழக்குத் தொடர்ந்தது. இடமலையாறு நீர்மின் திட்டத்திற்கான ஒப்பந்தத்தை வழங்கியதில் தங்கள் பதவியை துஷ்பிரயோகம் செய்ததாகக் கூறி பாலகிருஷ்ண பிள்ளை மற்றும் இரண்டு பேருக்கு பிப்ரவரி 10,2011 அன்று உச்ச நீதிமன்றம் ஒரு ஆண்டு சிறைத்தண்டனை விதித்தது. உச்ச நீதிமன்ற நீதிபதிகள் பி. சதாசிவம் மற்றும் பி. எஸ். சௌகான் அடங்கிய அமர்வு, மூவரையும் விடுவித்த கேரள உயர் நீதிமன்ற தீர்ப்பை ரத்து செய்தது. முதல்வர் வி. எஸ். அச்சுதானந்தன், உச்ச நீதிமன்றத்தில், விடுதலை தீர்ப்பை எதிர்த்து மேல்முறையீடு செய்தார்., இந்திய உச்ச நீதிமன்றம் அச்சுதானந்தனின் மேல்முறையை அனுமதித்தது.
# இரா. பாலகிருஷ்ண பிள்ளை

## இறப்பு

சுவாசப் பிரச்சினைகள் காரணமாக சில நாட்களுக்கு முன்பு மருத்துவமனையில் அனுமதிக்கப்பட்டிருந்த பிள்ளை 2021 மே 3 அன்று கொட்டாரக்கரையிலுள்ள விஜயா மருத்துவமனையில் காலமானார்.
# மக்னீசியம் குளோரேட்டு

| Name = மக்னீசியம் குளோரேட்டு</br>Magnesium chlorate
| IUPACName = மக்னீசியம் இருகுளோரேட்டு அறுநீரேற்று
| PIN =
| SystematicName = மக்னீசியம் இருகுளோரேட்டு
| OtherNames =
| data page pagename =  
| ImageFile = Mg(aq6(ClO3)2.svg
| ImageSize =
| ImageAlt =
| ImageName =
| ImageCaption =  
| Section1 =
| Section2 =
# மக்னீசியம் குளோரேட்டு

## தயாரிப்பு

மக்னீசியம் ஆக்சைடை குளோரினுடன் சேர்த்து சூடுபடுத்தி மக்னீசியம் குளோரேட்டு மாதிரிகள் 1920 ஆம் ஆண்டில் முதன்முதலில் தயாரிக்கப்பட்டன. மக்னீசியம் குளோரைடை மின்னாற்பகுப்பு செய்து மக்னீசியம் குளோரேட்டு தயாரிப்பது மிகவும் நவீன முறையாகும். அசிட்டோனில் மக்னீசியம் குளோரேட்டில் கரையும் தன்மையைப் பயன்படுத்தி இதை சுத்திகரிக்க முடியும்.  
இரண்டு மற்றும் அறுநீரேற்று வடிவங்கள் Mg<sup>2+</sup> மையங்களுடன் எண்முக வடிவத்தில் படிகமாகின்றன என்பதை எக்சுகதிர் படிகவியல் ஆய்வுகள் உறுதிப்படுத்துகின்றன. மற்ற ஈந்தணைவிகளில் நீர், பிரத்தியேகமாக அறுநீரேற்றில் உள்ளது. இருநீரேற்றில் குளோரேட்டும் ஒருங்கிணைக்கப்பட்டு, பாலம் அமைக்கும் ஈந்தணைவியாக செயல்படுகிறது.
# மக்னீசியம் குளோரேட்டு

## பயன்கள்

மக்னீசியம்(II) குளோரேட்டு ஒரு சக்திவாய்ந்த உலர்த்தியாகவும், பருத்தி, உருளைக்கிழங்கு மற்றும் அரிசி ஆகிய தானியங்களுக்கு ஓர் இலையுதிர்ப்பி மருந்தாகவும் பயன்படுத்தப்படுகிறது. இது ஒரு பக்கவிளைவுகளற்ற மூலப்பொருளாக கண் சொட்டு மருந்துகளில் உயவு எண்ணெயாகவும் பயன்படுத்தப்படுகிறது.
# மக்னீசியம் குளோரேட்டு

## தீங்குகள்

மக்னீசியம் குளோரேட்டு ஓர் ஆக்சிசனேற்றியாகும். வெடிக்கும் சேர்மங்களை இதைப் பயன்படுத்தி உருவாக்க முடியும்.
# இந்திய தேசிய காங்கிரஸ் தலைவர் தேர்தல் 2017

<templatestyles src="Module:Infobox/styles.css"></templatestyles>இந்திய தேசிய காங்கிரசின் தலைவரைத் தேர்ந்தெடுப்பதற்காக **இந்திய தேசிய காங்கிரஸ் தலைவர் தேர்தல், 2017** டிசம்பர் 2017 இல் நடைபெற்றது. காங்கிரஸ் கட்சியின் தலைவராக இராகுல் காந்தி போட்டியின்றி தேர்வு செய்யப்பட்டார். கடைசியாக 2001 ஆம் ஆண்டு நடைபெற்ற கட்சியின் தலைவர் தேர்தலில், இராகுல் காந்தியின் தாயார் சோனியா காந்தி தலைவராக தேர்ந்தெடுக்கப்பட்டார்.
# சதபயா, ஒடிசா

**சதபயா** (*Satabhaya*) என்பது இந்தியா ஒடிசா உள்ள கேந்திரபாரா மாவட்டத்தின் கடலோரப் பகுதியில் அமைந்துள்ள ஒரு கடற்கரை கிராமம் ஆகும். மணல் குன்றுகள் படிதல் போன்ற இயற்கை பேரழிவுகளுக்கு ஆளாகி, பழங்காலத்திலிருந்தே குடியிருப்பாளர்களுக்கு பெரும் அழிவை ஏற்படுத்தி வருகின்றன. இந்த இடத்தில் சூறாவளி எச்சரிக்கை மையம் கூட இல்லை. இந்த கிராமம் தற்போது கடல் நீரால் சூழப்பட்டுள்ளது, மேலும் கிராமவாசிகள் பாதுகாப்பான இடத்திற்கு இடம்பெயர திட்டமிட்டுள்ளனர்.  
இந்த இடம் பிதர்கனிகா சதுப்புநில காடுகளுக்கு மிக அருகில் உள்ளது, மேலும் ஆலிவ் ரிட்லி ஆமைகளுக்கு மிகப்பெரிய கூடு கட்டும் இடமான கஹிர்மாதா கடற்கரை கொண்டுள்ளது.
# Module:Adjacent stations/Delhi Metro

local delhi = "%1 metro station (Delhi)"
local C = "Golden Line (Delhi Metro)"
local F = "Magenta Line (Delhi Metro)"  
local p = {
["system title"] = "தில்லி மெட்ரோ",
["system icon"] = "",
["color box format"] = "title",
["system color"] = "000080",
["name format"] = "font-size: 150%; font-family:Arial, sans; font-weight: bold; line-height: 100%; color: #000080;",
["station format"] = {
"%1 metro station",
["Chandni Chowk"] = delhi,
["Civil Lines"] = delhi,
["Krishna Nagar"] = delhi,
["MG Road"] = delhi,
["Subhash Nagar"] = delhi,
["Airport"] = "Delhi Airport",  
--Phase 4 u/c rd links
["Chhatarpur Mandir"] = C,
["Tughlakabad Railway Colony"] = C,
["Ghanta Ghar"] = F,
["Madhuban Chowk"] = F,
["Bhalswa"] = F
},
["lines"] = {
["_default"] = {
["title"] = "%1 Line",
["color"] = "000080",
["text color"] = "FFF",
},
["Red"] = {
["color"] = "FF4040",
[" terminus"] = "Rithala",
[" terminus"] = "Shaheed Sthal",
},
["Blue"] = {
["color"] = "4169E1",
[" terminus"] = "Dwarka Sector 21",
[" terminus"] = {"Noida Electronic City", "Vaishali"},
["types"] = {
["main"] = {
["title"] = "",
[" terminus"] = "Noida Electronic City"
},
["branch"] = {
["title"] = "",
[" terminus"] = "Vaishali"
}
}
},
["Green"] = {
["color"] = "20B2AA",
[" terminus"] = "Brigadier Hoshiyar Singh",
[" terminus"] = {"Inderlok", "Kirti Nagar"},
["types"] = {
["main"] = {
["title"] = "",
[" terminus"] = "Inderlok"
},
["branch"] = {
["title"] = "",
[" terminus"] = "Kirti Nagar"
}
}
},
["Yellow"] = {
["color"] = "FFDF00",
["text color"] = "000",
[" terminus"] = "Samaypur Badli",
[" terminus"] = "HUDA City Centre",
},
["Violet"] = {
["color"] = "553592",
[" terminus"] = "Kashmere Gate",
[" terminus"] = "Raja Nahar Singh",
},
["Airport Express"] = {
["title"] = "Airport Express",
["color"] = "FF8C00",
[" terminus"] = "Dwarka Sector 21",
[" terminus"] = "New Delhi",
},
["Grey"] = {
["color"] = "838996",
[" terminus"] = "Dhansa Bus Stand",
[" terminus"] = "Dwarka",
},
["Pink"] = {
["color"] = "FC8EAC",
[" terminus"] = "Majlis Park",
[" terminus"] = "Shiv Vihar",
},
["Magenta"] = {
["color"] = "CC338B",
[" terminus"] = "Janakpuri West",
[" terminus"] = "Botanical Garden",
},
["Golden"] = {
["color"] = "bf9723",
["text color"] = "000",
[" terminus"] = "Delhi Aerocity",
[" terminus"] = "Tughlakabad Station",
}
},
["aliases"] = {
["red"] = "Red",
["Line 1"] = "Red",
["line 1"] = "Red",
["yellow"] = "Yellow",
["Line 2"] = "Yellow",
["line 2"] = "Yellow",
["blue"] = "Blue",
["Line 3"] = "Blue",
["line 3"] = "Blue",
["Line 4"] = "Blue",
["line 4"] = "Blue",
["green"] = "Green",
["Line 5"] = "Green",
["line 5"] = "Green",
["violet"] = "Violet",
["Line 6"] = "Violet",
["line 6"] = "Violet",
["Orange"] = "Airport Express",
["orange"] = "Airport Express",
["airport express"] = "Airport Express",
["airport"] = "Airport Express",
["pink"] = "Pink",
["Line 7"] = "Pink",
["line 7"] = "Pink",
["magenta"] = "Magenta",
["Line 8"] = "Magenta",
["line 8"] = "Magenta",
["grey"] = "Grey",
["Line 9"] = "Grey",
["line 9"] = "Grey",
["pink"] = "Pink",
["red"] = "Red",
["golden"] = "Golden",
["Line 10"] = "Golden",
["line 10"] = "Golden",
-- Old name
}
}  
return p
# சங்கர் (தமிழ்ப் போராளி)

**கேணல் சங்கர்** என்ற *இயக்கப் பெயரால்* அறியப்படும் **வைத்திலிங்கம் சொர்ணலிங்கம்** (*Vaithilingam Sornalingam*, செப்டம்பர் 1949-26 செப்டம்பர் 2001) என்பவர் தமிழீழ விடுதலைப் புலிகளின் வான்படை மற்றும் கடற்படைப் பிரிவை நிறுவியவரும், வே. பிரபாகரனின் உறவினரும் ஆவார்.  
இலங்கையில் கல்வி பயின்ற இவர், கனடாவில் சில காலம் பணியாற்றி இலங்கைக்குத் திரும்பி விடுதலைப் புலிகள் இயக்கத்தில் இணைந்தார்.
# சங்கர் (தமிழ்ப் போராளி)

## துவக்ககால வாழ்க்கை

சொர்ணலிங்கம் தன் பெற்றோரின் ஆறு மகன்களில் இரண்டாவதாக 1949 செப்டம்பரில் பிறந்தார். இவர் வன்னியில் உள்ள மகா வித்தியாலயத்தில் படித்தார். பின்னர் 1959 மற்றும் 1969 இக்கு இடையில் இலங்கையின் பருத்தித்துறை ஹாட்லிக் கல்லூரியில் உறைவிட மாணவராகப் பயின்றார். அங்கு இருந்தபோது, இவர் தாமோதரம் வீட்டில் வசித்து வந்தார். மேலும் தன் கல்லூரியின் சார்பில் துடுப்பாட்டம் மற்றும் கால்பந்தாட்டப் போட்டிகளில் விளையாடி விளையாட்டு வீரராகத் தன்னை நிரூபித்தார்.  
பின்னர் இவர் தமிழ்நாட்டின் சென்னையில் உள்ள இந்துஸ்தான் பொறியியல் கல்லூரியில் வானூர்திப் பொறியியல் படித்தார். தனது படிப்பை முடித்த சிறிது காலம் கழித்து, இவர் கனடாவின் கியூபெக், மொண்ட்ரியால் நகருக்குச் சென்றார், அங்கு இவர் ஏர் கனடாவில் பணிபுரிந்தார்; அங்கு இருந்தபோது, இவர் 1973 ஆம் ஆண்டிலேயே விடுதலைப் புலிகளுடன் தொடர்பு கொண்டிருந்தார்.  
அந்த நேரத்தில் இவர் முறையாக விடுதலைப் புலிகள் இயக்கத்தில் உறுப்பினராகவில்லை என்றாலும், தகவல் தொடர்பு சாதனங்கள், கப்பல்கள், வானலையுணரி (ரேடார்), ஆயுதங்கள் போன்றவற்றைப் பெறுவதற்குப் பொறுப்பான வெளிநாட்டுக் கொள்முதல் அலுவலகத்தை அமைப்பதில் இவர் உதவினார்.
# சங்கர் (தமிழ்ப் போராளி)

## புலிகள் இயக்க உறுப்பினராக

கனடாவின் மொண்ட்ரியாவில், இருந்து சொர்ணலிங்கம் 1983 யூலையில் சென்னைக்குக் குடிபெயர்ந்தார். அங்கிருந்து மீண்டும் இலங்கைக்குச் சென்றார்; இவர் நாடு திரும்பியதும், விடுதலைப் புலிகளின் முழுநேர உறுப்பினராக இணைந்து, இயக்கத்தை பலப்படுத்தும் பணிகளைத் தொடங்கினார்.  
1985ஆம் ஆண்டு சென்னையில் தமிழ்த் தகவல் மையம் அருகே நடைபெற்ற துப்பாக்கிச் சண்டையில் இவரும் இவரது சகாக்களும் சேர்ந்து தமிழீழ மக்கள் விடுதலைக் கழகத்தின் இராணுவத் தளபதி கண்ணனைக் கடத்திச் சென்றனர். முன்னர் புளொட் அமைப்பினால் கடத்தப்பட்ட பொட்டு அம்மானுக்காகப் பின்னர் கண்ணன் புலிகளால் பரிமாறப்பட்டார்.  
இந்தக் காலகட்டத்தில், விடுதலைப் புலிகளுடன் தொடர்புடைய இவரது மூன்று சகோதரர்கள் இறந்தனர்: ஒரு சகோதரரான மனோகரன் இலங்கை கடற்படையால் பிடிக்கப்பட்ட பின்னர் சயனைடு உண்டு தற்கொலை செய்து கொண்டார்; "லெப்டினன்ட் சித்தார்த்" என்ற வசீகரன், மன்னாரில் தாக்குதலுக்குத் தயாராகிக்கொண்டிருந்தபோது குண்டுவெடிப்பில் இறந்தார், மேலும் மூன்றாவது சகோதரர் இலங்கைப் படையினரால் கைது செய்யப்பட்ட நிலையில், அவரைப் பற்றி மேலதிக செய்திகள் எதுவும் தெரியாத நிலையில் இறந்துவிட்டதாகக் கருதப்படுகிறது. 2000 ஆம் ஆண்டில், சொர்ணலிங்கம் பிரபாகரனுடன் நோர்வே தூதுவர் எரிக் சோல்ஹெய்முடனான அவரது சந்திப்பில், மொழிபெயர்ப்பாளராகச் செயல்பட்டார்; இவரும் அரசியல் பிரிவு தலைவரும் சு. ப. தமிழ்ச்செல்வன் மட்டுமே அந்தச் சந்திப்பில் பிரபாகரனுடன் நெருக்கமாக இருக்குமளவுக்கு நம்பிக்கையுள்ளவராக இருந்தார்.
# சங்கர் (தமிழ்ப் போராளி)

## இறப்பு

சொர்ணலிங்கம் 26 செப்டம்பர் 2001 அன்று காலை 10:45 மணியளவில் ஒட்டுசுட்டானில் இருந்து புதுக்குடியிருப்புக்கு தனியே ஒரு வாகனத்தில் சென்று கொண்டிருந்தபோது வன்னிக்கு அருகே உள்ள காட்டுப் பகுதியில் கிளைமோர் கண்ணிவெடியில் கொல்லப்பட்டார்.  
கங்கை அமரன், சு. ப. தமிழ்ச்செல்வன் உட்பட விடுதலைப் புலிகளின் முக்கியத் தலைவர்களைக் கொல்ல அந்த நேரத்தில் மேற்கொள்ளப்பட்ட தொடர் முயற்சிகளின் ஒரு பகுதிதான் சொர்ணலிங்கத்தின் கொலையாகும்.  
இவர் இறந்த சில மணி நேரங்களுக்குப் பிறகு விடுதலைப் புலிகள் வெளியிட்ட செய்திக் குறிப்பில், இந்தத் தாக்குதலுக்கு இலங்கை இராணுவத்தின் ஆழ ஊடுருவித்தாக்கும் படையணியே காரணம் எனக் கூறப்பட்டது. மேலும் இலங்கை அரசாங்கம் மற்றும் இந்திய அமைதி காக்கும் படையின் கொள்கைகளை எதிர்த்து 14 ஆண்டுகளுக்கு முன்னர் உண்ணாவிரதப் போராட்டத்தில் ஈடுபட்ட திலீபனின் நினைவு தினத்தை ஒட்டியே இவர் கொல்லப்பட்ட நாள் குறிக்கப்பட்டிருக்க வேண்டும் என்று கூறினார்.  
அரசாங்க செய்தித்தாள்கள் புலிகளின் குற்றச்சாட்டை நிராகரித்ததுடன், அதற்குப் பதிலாக விடுதலைப் புலிகளின் உள் அதிகாரப் போட்டியே இந்தத் தாக்குதல்களுக்குக் காரணம் என்று கூறியது. இவரது இறுதிச் சடங்குகள் முள்ளியவளையில் உள்ள மாவீரர் நினைவு மண்டபத்தில் நடைபெற்றது. இவரது அண்ணன், ஐக்கிய இராச்சியத்தில் ஒரு மருத்துவராக உள்ளார்.  
ATM Interworking in Broadband Wireless Applications என்ற புத்தகம் இவரது நினைவாக அர்ப்பணிக்கப்பட்டது.
# படிமம்:VaithilingamSornalingam.PNG

## உரிமம்

- From http://www.tamilnation.org/images/ltte/shankar.gif, converted to PNG
- Copyright belongs to TamilNation.org
- The subject was killed in 2001 and very few photos of him are available at all
- As a result of the subject's being dead, a free alternative could not be created by users in Sri Lanka, the subject's former country of residence
- The photo is of very low resolution and does not limit the ability of the copyright holder to profit by selling the image
- The photo is only used for informational purposes
- The photo contributes significantly to the article by showing the subject of the article
# இந்துஸ்தான் பொறியியல் கல்லூரி

**இந்துஸ்தான் பொறியியல் தொழில்நுட்பவியல் கல்லூரி** (*Hindustan Institute of Engineering Technology*) என்பது தமிழ்நாட்டின் காஞ்சிபுரம் மாவட்டம் செரப்பணஞ்சேரியில் பிரதான வளாகத்துடன், இந்தியாவின், தமிழ்நாட்டின், சென்னை, பறங்கி மலையில் அமைந்துள்ள ஒரு தனியார் பொறியியல் கல்லூரி ஆகும். இதில் பலதொழில்நுட்பக் கல்லூரி மற்றும் வான்பறப்பியல் கல்லூரி என இரண்டு கல்லூரிகள் உள்ளன.
# இந்துஸ்தான் பொறியியல் கல்லூரி

## வரலாறு

இந்துஸ்தான் பொறியியல் தொழில்நுட்பவியல் கல்லூரி 1966 இல் இந்துஸ்தான் பொறியியல் பயிற்சி மையத்தில் நிறுவப்பட்டது. வானூர்திப் பராமரிப்புப் பொறியியல் படிப்பு 1970 இல் தொடங்கப்பட்டது. இதன் பல தொழில்நுட்பக் கல்லூரி 1979 ஆம் ஆண்டு தொடங்கப்பட்டது. செரப்பணஞ்சேரியில் உள்ள வளாகம் 2012 இல் திறக்கப்பட்டது.
# இந்துஸ்தான் பொறியியல் கல்லூரி

## முன்னாள் மாணவர்கள்

- சங்கர் (தமிழ்ப் போராளி)
# அமோனியம் டெட்ராபுளோரோபோரேட்டு

**அமோனியம் டெட்ராபுளோரோபோரேட்டு** (*Ammonium tetrafluoroborate*) என்பது NH<sub>4</sub>BF<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். அமோனியம் புளோரோபோரேட்டு என்ற பெயராலும் இச்சேர்மம் அழைக்கப்படுகிறது. அமோனியம் நேர்மின் அயனியும் டெட்ராபுளோரோபோரேட்டு எதிர்மின் அயனியும் சேர்ந்து இந்த உப்பு உருவாகிறது. சிதைவடையும் வரை சூடாக்கப்படும் போது, அமோனியம் டெட்ராபுளோரோபோரேட்டு நச்சுப் புகைகளான ஐதரசன் புளோரைடு, நைட்ரசன் ஆக்சைடுகள் மற்றும் அம்மோனியா ஆகியவற்றை வெளியிடுகிறது.
# அமோனியம் டெட்ராபுளோரோபோரேட்டு

## தயாரிப்பு

அமோனியம் புளோரைடுடன் போரிக் அமிலம் மற்றும் கந்தக அமிலங்களைச் சேர்த்து வினைபுரியச் செய்தால் அமோனியம் டெட்ராபுளோரோபோரேட்டு உருவாகும்:  
:8 NH<sub>4</sub>F + 2 H<sub>3</sub>BO<sub>3</sub> + 3 H<sub>2</sub>SO<sub>4</sub> → 2 NH<sub>4</sub>BF<sub>4</sub> + 3 (NH<sub>4</sub>)<sub>2</sub>SO<sub>4</sub> + 6 H<sub>2</sub>O
# வார்ப்புரு:விக்கித்திட்டம் பள்ளிகள்

| **** எனும் கட்டுரை பள்ளிகள் தொடர்பான கருத்துகளைக் கொண்ட கட்டுரைகளை மேம்படுத்தவும், புதிய கட்டுரைகள் இயற்றுவதையும் நோக்கமாக உடைய **பள்ளிகள்** எனும் திட்டத்துடன் தொடர்புடையது ஆகும். | } |
| --- | --- |
<includeonly></includeonly>
<noinclude>  
</noinclude>
# பிருந்தாவனம் வேணுகோபாலன்

**பிருந்தாவனம் வேணுகோபாலன்** (*Vrindavanam Venugopalan*) (24 அக்டோபர் 1935-25 டிசம்பர் 2009) மலையாளம் மற்றும் ஆங்கிலம் ஆகிய இரு மொழிகளிலும் எழுதிய இந்திய பத்திரிகையாளரும், கல்வியாளரும் மற்றும் எழுத்தாளரும் ஆவார். வேணுகோபாலன் ‘விசுவகேரளம்’ நாளிதழின் ஆசிரியராகவும், புகழ்பெற்ற வாழ்க்கை வரலாற்றாசிரியராகவும் இருந்தார். 1957 ஆம் ஆண்டில் கேரளாவில் குடும்பக் கட்டுப்பாடு இயக்கத்தின் தொடக்கத்திலிருந்து அதன் முன்னோடியாகவும் இவர் அறியப்பட்டார். பல்வேறு தலைப்புகளில் முன்னணி செய்தித்தாள்களில் கட்டுரைகளை வெளியிட்டார்.
# பிருந்தாவனம் வேணுகோபாலன்

## கல்வி பின்னணி

வேணுகோபாலன் கொல்லம் சிறீ நாராயணா கல்லூரியில் இடைநிலைப் படிப்பை முடித்து, திருவனந்தபுரம் பல்கலைக்கழகக் கல்லூரியில் சேர்ந்து 1960 இல் இளங்கலை பட்டம் பெற்றார். பின்னர், கேரளப் பல்கலைக்கழகத்தில் ஆங்கிலம் மற்றும் சமூகவியலில் முதுகலைப் பட்டமும், திருவனந்தபுரம் அரசுப் பயிற்சி கல்லூரியில் தங்கப் பதக்கத்துடன் இளம் கல்வியியல் பட்டமும், கேரள பல்கலைக்கழகத்தில் முது கல்வியியல் பட்டமும் பெற்றார். விரிவாக்கக் கல்வி, ஒலி-ஒளிக் கல்வி, மக்கள் தகவல் தொடர்பியல், முதியோர் கல்வி, குடும்பக் கட்டுப்பாடு ஆகியவற்றில் பயிற்சி பெற்றார்.
# பிருந்தாவனம் வேணுகோபாலன்

## பத்திரிகையாளராக

1950களிலிருந்து பல நாளிதழ்களில் அடிக்கடி பங்களிப்பாளராக இருந்தார். 1952 ஆம் ஆண்டில் ‘பிருந்தாவனம்’ என்ற மாதாந்திர கையெழுத்துப் பிரதியைத் தொடங்கிய இவர், “பிருந்தாவனம் வேணுகோபாலன்” என்ற புனைப்பெயரில் எழுதினார். அதே ஆண்டில் இவர் ‘வித்யார்த்திலோகம்’ என்ற மற்றொரு வார இதழைத் தொடங்கினார். பின்னர் 1911-ல் தொடங்கப்பட்ட கேரளகௌமுதி மலையாள நாளேடு மற்றும் ‘புதுஜனம் ஈவ்’ நாளிதழில் பணியாற்றினார். ‘பிரதிச்சாயா’வின் தலைமை ஆசிரியராகவும் 1980 முதல் 1990 வரை ‘விசுவகேரளம்’ நாளிதழின் தலைமை ஆசிரியராகவும் இருந்தார். அகில இந்திய சிறு செய்தித்தாள்கள் சங்கத்தின் கேரள ஒருங்கிணைப்பாளராகவும் இருந்துள்ளார்.
# பிருந்தாவனம் வேணுகோபாலன்

## அரசு சேவை

வேணுகோபாலன் சுகாதாரத் துறையில் எழுத்தராகவும், உள்துறை செயலகத்தில் உதவியாளராகவும் தனது வாழ்க்கையைத் தொடங்கினார். தேசிய வேலைவாய்ப்புத் துறையில் மொழிபெயர்ப்பாளராகவும், உயர்நிலைப் பள்ளி ஆசிரியராகவும்,  
ஈட்டுறுதி காப்பீட்டு நிறுவனத்தில் விரிவாக்க கல்வியாளர், திருச்சூர், குடும்பக் கட்டுப்பாடு கல்வி அதிகாரி (இந்தியக் குடும்பக் கட்டுப்பாடு சங்கம்) , சமூக சுகாதாரம் மற்றும் ஒழுக்க சுகாதாரத்திற்கான சங்கத்தின் மாநில அமைப்பாளர், பாலக்காடு அரசு விக்டோரியா கல்லூரியில் ஆசிரியராகவும் இருந்தார். மேலும் ,1965 ஆம் ஆண்டு பொதுத் தேர்தலில் திருவனந்தபுரம் I சட்டமன்றத் தொகுதியின் வேட்பாளராக மாநில சட்டமன்றத்திற்குப் போட்டியிட்டார். இதற்காக இவர் கேரளப் பல்கலைக்கழகத்தில் குடும்பக் கட்டுப்பாடு தகவல்தொடர்பு ஆராய்ச்சியின் மாநில சுகாதார கல்வியாளர் பதவியை விட்டு விலகினார்.
# பிருந்தாவனம் வேணுகோபாலன்

## எழுத்தாளர்

வேணுகோபாலன் மலையாளம் மற்றும் ஆங்கிலத்தில் பல்வேறு தலைப்புகளில் புத்தகங்களை வெளியிட்டுள்ளார். குடும்பக் கட்டுப்பாடு குறித்த இவரது புத்தகங்கள் இத்துறையில் நிபுணர்களால் பெரிதும் பாராட்டப்பட்டன. இவரது வாழ்க்கை வரலாறுகள் இலக்கியத் துறைக்கு புதிய கதை வடிவத்தைக் கொண்டிருந்தன. இவரது சில புத்தகங்கள் இலக்கியவாதி முனைவர் சூரநாட்டு குஞ்சன் பிள்ளை, முனைவர் பி. கே. நாராயண பிள்ளை (துணைவேந்தர், சிறீ சங்கரா பல்கலைக்கழகம், காலடி), முனைவர் சி. ஓ. கருணாகரன், ஆர். ராமச்சந்திரன் நாயர் (இ.ஆ.ப) ஆகியோரின் முன்னுரைகளுடன் வெளியிடப்பட்டன. குடும்பக் கட்டுப்பாடு குறித்த இவரது புத்தகம் ஒன்று, அப்போதைய பிரதமர் இந்திரா காந்தியின் முன்னுரையுடன் வெளிவந்தது. கே. கருணாகரன் பற்றிய இவரது வாழ்க்கை வரலாறு மக்கள் மத்தியில் நல்ல வரவேற்பைப் பெற்றது.
# செபராங் பிறை மாநகராட்சி

**செபராங் பிறை மாநகராட்சி** (மலாய்: *Majlis Bandaraya Seberang Perai* (**MBSP**); ஆங்கிலம்: *Seberang Perai City Council*) (**SPCC**); என்பது மலேசியா, பினாங்கு மாநிலத்தில் செபராங் பிறை மாநகரத்தை நிர்வகிக்கும் மாநகராட்சி ஆகும். அத்துடன் பினாங்கு, செபராங் பிறை பகுதியையும் முழுமையாக இந்த மாநகராட்சி நிர்வாகம் செய்கிறது.  
1976-இல் நிறுவப்பட்ட, இந்த செபராங் பிறை மாநகராட்சியின் அதிகார வரம்பில் பட்டர்வொர்த், புக்கிட் மெர்தாஜாம், பத்து காவான், நிபோங் திபால் போன்ற பல முக்கிய நகரங்கள் உள்ளன. செபராங் பிறை மாநகராட்சி வரம்பின் மொத்த பரப்பளவு 738 சதுர கிலோ மீட்டர்.  
மலேசியாவில் உள்ள மற்ற மாநகராட்சிகளைப் போலவே இந்த செபராங் பிறை மாநகராட்சியும் நகர மேலாண்மை; நகரத் திட்டமிடல்; செபராங் பிறை மாநகரத்தின் கட்டடங்கள் கட்டுப்பாடு; பொதுச் சுகாதாரம்; கழிவு மேலாண்மை; சுற்றுச்சூழல் பாதுகாப்பு; மற்றும் நகர்ப்புற உள்கட்டமைப்பின் பொது பராமரிப்பு; சமூகப் பொருளாதார மேம்பாடு போன்ற செயல்பாடுகளில் ஈடுபடுத்திக் கொள்கிறது.
# செபராங் பிறை மாநகராட்சி

## வரலாறு

19-ஆம் நூற்றாண்டின் முற்பகுதியில் வெல்லசுலி மாநிலம் (இப்போது செபராங் பிறை) பிரித்தானிய கிழக்கிந்திய நிறுவனத்தின் மூலம் படிப்படியாகக் கையகப்படுத்தப்பட்டது. 1850-களில் பட்டர்வொர்த் நகரம் 'புரோவின்ஸ் வெல்லசுலி' மாநிலத்திற்குள் ஒரு முக்கிய நகரமாக வளர்ச்சியடையத் தொடங்கியது.  
இன்றைய செபராங் பிறை மாநகரத்தைக் கொண்ட நிலப்பகுதி, முன்னர் காலத்தில் கெடாவின் ஒரு பகுதியாக இருந்தது. 1800-ஆம் ஆண்டில் அந்த நிலப்பகுதி பிரித்தானிய கிழக்கிந்திய கம்பெனியிடம் ஒப்படைக்கப்பட்டது. பிரித்தானியர் அந்த நிலப்பகுதியை வெல்லசுலி மாநிலம் (*Province Wellesley*) என்று பெயரிட்டனர். 1867-ஆம் ஆண்டில் செபராங் பிறை மாநகரம் பிரித்தானிய முடியாட்சியின் காலனியாக மாற்றப்பட்டது.
# செபராங் பிறை மாநகராட்சி

## வரலாறு

### ரிச்சர்டு வெல்லசுலி

1797-ஆம் ஆண்டில் இருந்து 1805-ஆம் ஆண்டு வரை ரிச்சர்டு வெல்லசுலி *(Richard Wellesley)* என்பவர் மெட்ராஸ் மாநில ஆளுநராகவும்; வங்காளத்தின் தலைமை ஆளுநகராகவும் பணியாற்றியவர். அவரின் நினைவாக, செபராங் பிறைக்கு புரோவின்ஸ் வெல்லசுலி என்று பெயரிடப்பட்டது. செபராங் பிறையின் பழைய பெயர் புரோவின்ஸ் வெல்லசுலி.  
செபராங் பிறையின் உள்ளாட்சி நிர்வாகம் 19-ஆம் நூற்றாண்டின் இறுதியில் தொடங்கியது. 1896-இல், பினாங்கு உள்ளூராட்சி அதிகாரிகளின் நேர்த்தியான நிர்வாகத்தை உறுதி செய்வதற்காக முதல் உள்ளாட்சி நிர்வாகம் அறிமுகப்படுத்தப்பட்டது. 1913-இல் மற்றொரு சட்டம் இயற்றப்பட்டது. பினாங்கு வெல்லசுலி மாநிலத்திற்குள் மூன்று கிராமப்புற வாரியங்களுடன் ஒரு நகர வாரியத்தையும் இணைப்பதற்கு அந்தச் சட்டம் வகை செயதது.
# செபராங் பிறை மாநகராட்சி

## வரலாறு

### 1953-ஆம் ஆண்டின் உள்ளூராட்சிகள்

- பட்டர்வொர்த் நகராட்சி மன்றம்
- புக்கிட் மெர்தாஜாம் நகராட்சி மன்றம்
- வெல்லசுலி மாநில வடக்கு ஊரக மாவட்ட வாரியம்
- வெல்லசுலி மாநில மத்திய கிராமப்புற மாவட்ட வாரியம்
- வெல்லசுலி மாநில தெற்கு கிராமப்புற மாவட்ட வாரியம்  
மலேசிய உள்ளாட்சிச் சட்டம் 1976 இயற்றப்பட்டதைத் தொடர்ந்து, உள்ளூர் வாரியம் செபராங் பிறை நகராட்சி எனும் பெயரைப் பெற்றது. அந்தக் கட்டத்தில் செபராங் பிறை நகராட்சியின் அதிகார வரம்பு 738 சதுர கிமீ பரப்பளவைக் கொண்டிருந்தது. அத்துடன் நில அளவைப் பொறுத்தவரை மலேசியாவின் மிகப்பெரிய நகராட்சி மன்றமாகவும் விளங்கியது.
# இணைய ஆயுதம்

**இணைய ஆயுதம்** (*cyberweapon*) என்பது பொதுவாக இணையத் தாக்குதலின் ஒரு பகுதியாக படைத்துறை, துணைப்படை அல்லது உளவுத்துறை நோக்கங்களுக்காகப் பயன்படுத்தப்படும் தீப்பொருள் முகவர்கள் என வரையறுக்கப்படுகிறது. இதில் கணினி நச்சுநிரல்கள், திராயன் குதிரைகள், உளவுமென்பொருள், கணினிப் புழுக்கள் ஆகியவை உள்ளடங்கும். அவை ஏற்கனவே உள்ள மென்பொருளில் தீங்கிழைக்கும் குறியீட்டை அறிமுகப்படுத்தலாம். இதனால் கணினி அதன் செயற்படுத்துனராலரால் திட்டமிடப்படாத செயல்கள் அல்லது செயல்முறைகளைச் செய்கிறது.
# இணைய ஆயுதம்

## சிறப்பியல்புகள்

ஓர் இணைய ஆயுதம் பொதுவாக ஒரு நாடு அல்லது நாடு அல்லாதவர்களால் தன் இலக்கை அடைய நிதியுதவி செய்யப்படுகிறது அல்லது பயன்படுத்தப்படுகிறது. உளவுச்சதி அல்லது பலத்தைப் பயன்படுத்தி நோக்கத்தை பூர்த்தி செய்தல், குறிப்பிட்ட இலக்குகளுக்கு எதிராக செயற்படல் ஆகிய இடங்களில் இது பயன்படுத்தப்படுகிறது. இணைய ஆயுதத்தை செயற்படுத்த பொதுவாக ஒரு படைவீரர் அல்லது உளவாளி தேவையாகவுள்ளது. மேலும் இது சமதான காலத்தில் நிதியுதவியளிப்பவரின் மனித முகவரால் நேரடியாகச் செய்யப்பட்டால் அது சட்டவிரோதமாகவோ அல்லது போர்ச் செயலாகவோ கருதப்படும். குறித்த நாட்டின் இறையாண்மை மீறல், இலக்கின் தனியுரிமை மீறல் ஆகியன சட்டச் சிக்கல்களாக அமைகின்றன.
# இணையத் தாக்குதல்

**இணையத் தாக்குதல்** (*cyberattack*) என்பது தகவல் அமைப்புகள், கணினி வலையமைப்புகள், உட்கட்டமைப்புகள், தனிப்பட்ட கணினி சாதனங்கள், அல்லது திறன்பேசிகளை குறிவைக்கும் எந்தவொரு தாக்குதல் செயற்படுகளையும் குறிக்கும். இது தரவு, செயல்பாடுகள் அல்லது கணினியின் பிற தடைசெய்யப்பட்ட பகுதிகளை அங்கீகாரம் இல்லாமல், தீங்கிழைக்கும் நோக்கத்துடன் அணுக முயல்கிறது. சூழலைப் பொறுத்து, இணையத் தாக்குதல்கள் இணையப் போர் அல்லது இணையப் பயங்கரவாதத்தின் ஒரு பகுதியாக இருக்கலாம். இணையத் தாக்குதலை இறைமையுள்ள நாடுகள், தனிநபர்கள், குழுக்கள், சமூகங்கள் அல்லது அமைப்புகளால் பயன்படுத்த முடியும். மேலும் அது அநாமதேய மூலத்திலிருந்து தோன்றலாம். இணையத் தாக்குதலுக்கு வாய்ப்பளிக்கும் ஒரு தயாரிப்பு இணைய ஆயுதம் என்று அழைக்கப்படுகிறது. கடந்த சில ஆண்டுகளாக இணையத் தாக்குதல்கள் அதிகரித்துள்ளன. இணையத் தாக்குதலின் நன்கு அறியப்பட்ட உதாரணம் சேவை மறுப்புத் தாக்குதல் ஆகும்.